钦定古今图书集成/明伦汇编/氏族典/第288卷 > 黄绍杰
## 钦定古今图书集成/明伦汇编/氏族典/第288卷 > 黄绍杰

按《明外史黄绍杰传》：“绍杰，万安人。天启五年进士，授
中书舍人。崇祯元年，考选给事中，补授兵科，屡迁刑
科左给事中。七年，久旱求言，绍杰上疏求罢温体仁。
是时帝方厚眷体仁，以挟私求胜切责之。体仁复以
朋党为言，降调为上林苑署丞，迁行人司副。八年，贼
犯皇陵，绍杰愤，复劾体仁误国召寇。帝怒，再谪应天”
府检校。屡迁南京吏部郎中，卒。